
NATO IEROBEŽOTAS PIEEJAMĪBAS INFORMĀCIJA

2020. gada 25. novembris	DOKUMENTS
AC/35-D/2000-REV8

DROŠĪBAS JAUTĀJUMU KOMITEJAPUBLISKOTS - PDN(2021)0002 - MIS EN LECTURE PUBLIQUE



DIREKTĪVA PAR PERSONĀLA DROŠĪBU

Priekšsēdētāja vietas izpildītāja paziņojums



1. Šā dokumenta 1. pielikumā ir Direktīvas par personāla drošību astotais pārstrādātais izdevums, kas ir publicēts, lai nodrošinātu dokumenta “Security Within the North Atlantic Treaty Organization” [Drošība Ziemeļatlantijas līguma organizācijā] (C-M(2002)49-REV1) īstenošanu. Tas ir saistošs un obligāts pēc būtības. Šis dokuments aizstāj dokumentu AC/35-D/2000-REV7, kas ir jāiznīcina.
2. Šis pārskatītais izdevums ir sagatavots NATO drošības politikas vispārējā pārskatīšanā (AC/35-N(2015)0025-AS1, datēts ar 2015. gada 21. decembri).
3. Drošības jautājumu komiteja ir apstiprinājusi šo dokumentu (AC/35-N(2020)0004-AS1, datēts ar 2020. gada 4. novembri), un tas tiks periodiski pārskatīts.


(Parakstījis) Marko Kriskuolo [Marco Criscuolo]

1. pielikums

Virsniece-izpildītāja: M. Rožaja [M. Rožaj], NOS (papildnumurs: 4084)
Oriģināls: angļu valodā

Konkrētas procedūras, kārtība un dokumentu paraugi ir apspriesti šīs direktīvas papildinājumos:
(a) 1. PAPILDINĀJUMS. Personāla drošības pielaides pieprasījums
(b) 2. PAPILDINĀJUMS. Personāla drošības pielaides apstiprinājums
[bookmark: _Toc234402192]

[bookmark: _TOC_250024]IEVADS
1. Šo Personāla drošības direktīvu ir publicējusi Drošības jautājumu komiteja (AC/35), lai nodrošinātu NATO Drošības politikas (C-M(2002)49) “C” pielikuma īstenošanu. Šajā direktīvā iekļauti obligāti noteikumi, kā arī šos noteikumus skaidrojoša informācija. Šajā direktīvā apspriesti šādi aspekti:
a) personāla drošības pielaides (PSC);
b) pienākumi attiecībā uz personāla drošību;
c) tiesību uz PSC novērtēšana;
d) pārbaudes prasības speciālajām pielaidē, informācijai ar NATO CONFIDENTIAL (NC), NATO SECRET (NS) un COSMIC TOP SECRET (CTS) slepenības pakāpi;PUBLISKOTS - PDN(2021)0002 - MIS EN LECTURE PUBLIQUE

e) standarti un procedūras PSC atjaunošanai;
f) standarti un procedūras rīcībai gadījumā, ja ir negatīva informācija par personu, kurai ir PSC;
g) dokumentācija un apstiprināšanas līdzekļi par to, vai personai ir atbilstoša PSC;
h) pēcuzraudzība, izglītošana un informētība par drošības jautājumiem;
i) piekļuve NATO klasificētajai informācijai ārkārtējos apstākļos un
j) piekļuve NATO klasificētajai informācijai personām, kas nav NATO dalībvalstu pilsoņi un ko nodarbina NATO dalībvalsts civilās vai militārās institūcijas.

[bookmark: _TOC_250023][bookmark: _Toc234402193]PERSONĀLA DROŠĪBAS PIELAIDE (PSC)
2. Saskaņā ar NATO drošības politikas prasībām ir jābūt vienotam pārliecības līmenim attiecībā uz visu to personu lojalitāti un uzticamību, kam piešķirta piekļuve NATO informācijai ar NC vai augstāku slepenības pakāpi vai kam saistībā ar to pienākumiem vai funkcijām ir nodrošināta piekļuve šādai informācijai. Lai to panāktu, personām, kam nepieciešama piekļuve vai var būt piekļuve informācijai ar NC vai augstāku slepenības pakāpi darba pienākumu izpildē, ir jābūt atbilstoša līmeņa PSC, kas ir derīga sankcionētās piekļuves termiņā. Papildus tam šādām personām ir jābūt:
a) nepieciešamībai zināt;
b) instruētām par to drošības pienākumiem attiecībā uz NATO klasificētās informācijas aizsardzību;
c) apstiprinājušām savus pienākumus rakstveidā vai līdzvērtīgā veidā, kas nodrošina apstiprinājumu.
3. PSC pamatā būs drošības pārbaudes process, kas pilnīgi atbilst NATO drošības politikai, un atbilstošas valsts drošības iestādes (NSA) / izraudzītās drošības iestādes (DSA) vai citas kompetentas drošības iestādes izsniegts apstiprinājums par to, ka attiecīgo personu var pilnvarot piekļūt NATO klasificētajai informācijai.
4. Var rasties apstākļi, kad dažas iepriekš minētās prasības nevar izpildīt. Šādos gadījumos var piemērot procedūras, ar kurām nodrošina piekļuvi NATO klasificētajai informācijai ārkārtējos apstākļos (atbilstoši 40.–48. punktam).
5. Atbilstoši NATO drošības politikai PSC nav nepieciešama, lai piekļūtu informācijai ar NATO RESTRICTED (NR) slepenības pakāpi. Personas, kam nepieciešama piekļuve tikai informācijai, kura klasificēta ar NR slepenības pakāpi, instruē par to saistībām drošības jomā, un tām jābūt nepieciešamībai zināt. Saskaņā ar valsts tiesību aktiem personas ir apstiprinājušas savus pienākumus drošības jomā rakstveidā vai ar citu līdzvērtīgu paņēmienu, kas nodrošina apstiprinājumu.
[bookmark: _TOC_250022][bookmark: _Toc234402194]PSC valsts vecākajāmamatpersonām
6. Piekļuvi NATO klasificētajai informācijai valsts vecākajām amatpersonām (SGO) (piemēram, valstu un valdību vadītājiem, valdības ministriem, parlamenta deputātiem un tiesnešiem) nosaka valstu tiesību akti; šīs SGO instruē par to saistībām drošības jomā, un tām jābūt nepieciešamībai zināt. Ja pastāv nepieciešamība noteikt, vai SGO var piešķirt piekļuvi NATO klasificētajai informācijai bez PSC, var apspriesties ar attiecīgās SGO vadošo NSA/DSA vai citu kompetentu drošības iestādi[footnoteRef:1]1. [1: 1 Ko deleģējusi NSA/DSA un kas norādīta dokumentā “Supporting document on national PSC procedures and requirements” [Atbalsta dokuments par PSC procedūrām un prasībām] (AC/35-D/1043).] 

[bookmark: _TOC_250021][bookmark: _Toc234402195]PSC līgumdarbiniekiem, kas veic darbus NATO civilajās vai militārajās institūcijās
7. PSC piešķiršana vai to apstiprināšana darbuzņēmējiem, kas strādā NATO telpās un kam nepieciešama PSC, ir apspriesta Direktīvā par klasificētu projektu drošību un industriālo drošību (AC/35-D/2003).
[bookmark: _TOC_250020][bookmark: _Toc234402196]PSC apstiprinājumi
8. Situācijās, kad persona apmeklēs pasākumu, kurā nepieciešama piekļuve NATO klasificētai informācijai ar NC vai augstāku slepenības pakāpi (piemēram, konferenci, sanāksmi, kursu, semināru), vai piedalīsies šādā pasākumā, nepieciešams apstiprinājums par to, ka personai ir derīga PSC.
9. Apstiprinājumu par to, ka personai ir derīga PSC, paziņo pa oficiāliem kanāliem (piemēram, NSA/DSA paziņo to NATO civilajai un militārajai institūcijai), un tikai ārkārtējos apstākļos tas var atrasties pie pašas personas. NATO dalībvalstis un NATO civilās un militārās institūcijas var apstiprināt to, ka personai ir derīga PSC, izmantojot vienu no šiem līdzekļiem:
a) personāla drošības pielaides apstiprinājumu, kura standartforma ir sniegta 2. papildinājumā;
b) apmeklējuma pieprasījumu (RfV) saskaņā ar Direktīvu par klasificētu projektu drošību un industriālo drošību (AC/35-D/2003) vai
c) citus līdzekļus, kas ir tieši paziņoti starp NSA/DSA vai citu kompetentu drošības iestādi un NATO civilo un militāro institūciju drošības iestādēm, izņēmuma gadījumā, kad personas PSC savlaicīga apstiprināšana ir sevišķi svarīga misijas īstenošanai.
10. Dokumentā “Supporting document on national PSC procedures and requirements” (AC/35-D/1043) ir sniegts kompetento drošības iestāžu (un to kontaktinformācijas) saraksts, kas jāizmanto, kad pārliecinās, vai attiecīgajai personai ir atļauts piekļūt NATO klasificētajai informācijai ar NC vai augstāku slepenības pakāpi.
11. Ja personas PSC ir atcelta, apturēta vai grozīta (piemēram, ja ir mainīts tās derīgums vai līmenis), atbildīgā NATO dalībvalsts un/vai NATO civilā un militārā institūcija informē visus šīs personas PSC apstiprinājuma saņēmējus par šīm izmaiņām.
[bookmark: _Toc234402197][bookmark: _TOC_250019] PSC apstiprinājumi attiecībā uz personām, kas strādā NATOPUBLISKOTS - PDN(2021)0002 - MIS EN LECTURE PUBLIQUE

12. Personai piešķirtas PSC pastāvēšanas faktu apstiprina, kad personu plānots pieņemt darbā NATO civilajā vai militārajā institūcijā vai norīkot darbam šādā institūcijā vai kad NATO dalībvalsts plāno šādu personu iekļaut savas nacionālās delegācijas/pārstāvniecības NATO sastāvā. To izdara vienā no šiem veidiem:
a) pēc īpaša attiecīgās NATO institūcijas pieprasījuma izmanto personāla drošības pielaides apstiprinājuma pieprasījuma standartformu (skat. 1. papildinājumu), vai
b) NSA/DSA vai jebkura cita NATO dalībvalsts kompetentā iestāde tieši izmanto personāla drošības pielaides apstiprinājuma standartformu (skat. 2. papildinājumu).
13. Personas vadošajai NSA/DSA vai jebkurai citai kompetentai drošības iestādei pieprasa apstiprināt to, ka šīs personas PSC joprojām ir spēkā, ja:
a) personas nodarbinātības periods nesākas 12 mēnešu laikā pēc jaunas PSC izdošanas, lai ieņemtu amatu NATO civilajā vai militārajā institūcijā;
b) personas nodarbinātība ir pārtraukta uz 12 mēnešiem un šajā laikā persona nav nodarbināta nevienā amatā NATO vai NATO dalībvalsts civilajā vai militārajā institūcijā.

[bookmark: _Toc234402198][bookmark: _TOC_250018]PIENĀKUMI
14. NSA/DSA vai citas kompetentas drošības iestādes ir atbildīgas par:
a) drošības pārbaužu veikšanu attiecībā uz saviem valstspiederīgajiem[footnoteRef:2]2 un, ievērojot attiecīgos valsts tiesību aktus, citām to jurisdikcijā esošām personām, kam ir nepieciešama piekļuve informācijai ar NC vai augstāku slepenības pakāpi, un pasākumiem, ar kuriem nosaka, vai PSC ir jāpiešķir, jāatsaka vai jāatceļ, ievērojot šajā direktīvā izklāstītos principus; [2: 2 Saistībā ar industriālo drošību (Direktīva par klasificētu projektu drošību un industriālo drošību (AC/35-D/2003)) ir paredzēts, ka NSA/DSA vai cita kompetenta drošības iestāde piešķir PSC personai, kam ir citas NATO dalībvalsts valstspiederība/pilsonība.] 

b) to, lai tiktu nodrošināts, ka PSC procedūras veic ar pārbaudāmās personas ziņu un piekrišanu, ciktāl tas ir atļauts valsts tiesību aktos;
c) PSC atjaunošanu un tās pastāvēšanas fakta pārbaudi;
d) PSC apstiprinājuma saņēmēju informēšanu gadījumos, kad PSC tiek atcelta, apturēta vai grozīta, un
e) sadarbību ar citām NSA/DSA vai citām kompetentām drošības iestādēm attiecīgo PSC procedūru īstenošanā.
15. NATO dalībvalstis un NATO civilo vai militāro institūciju vadītāji ir atbildīgi par:
a) to amatu noteikšanu, kuros ir nepieciešama PSC;
b) atļauju piekļūt NATO klasificētajai informācijai piešķiršanu to atbildības jomā, tostarp situācijās, kas aprakstītas turpmāk 40.–48. punktā;
c) to, lai tiktu ievēroti šajā dokumentā izklāstītie personāla drošības standarti;
d) savu darbinieku tiesību piekļūt NATO klasificētajai informācijai turpmākas pastāvēšanas izvērtēšanu;
e) attiecīgās NSA/DSA informēšanu par to, ka personai vairs nav nepieciešama PSC un/vai piekļuve NATO klasificētajai informācijai (dokumentā “Supporting document on national PSC procedures and requirements” (AC/35-D/1043) ir sniegts to dalībvalstu saraksts, kam nepieciešams šāds paziņojums);PUBLISKOTS - PDN(2021)0002 - MIS EN LECTURE PUBLIQUE

f) atbalsta sniegšanu NSA/DSA vai citām kompetentām drošības iestādēm, sniedzot būtisku informāciju, lai palīdzētu speciālās pielaides piešķiršanas procesā, un
g) ziņošanu par faktiskām vai potenciālām drošības problēmām saistībā ar personu, kam ir derīga PSC, attiecīgajai drošības iestādei, kā izklāstīts turpmāk 31., 32. un 38. punktā.
[bookmark: _TOC_250017][bookmark: _Toc234402199]To amatu noteikšana, kuros nepieciešama PSC
16. Lai novērtētu, vai amatā ir nepieciešama PSC, NATO dalībvalstis un NATO civilās un militārās institūcijas iesaista vadību, kas parasti spēs vislabāk spriest par attiecīgajā amatā nepieciešamo speciālās pielaides līmeni.
17. Vadība ir arī atbildīga par to, lai tās darbiniekiem būtu tāda līmeņa PSC, kāds nepieciešams to piekļuvei un darba pienākumu izpildei, un lai būtu piemērots “nepieciešamības zināt” princips. Kad ir jāveic personas PSC regulārā atjaunošana vai kad mainās amatu ieņemošais darbinieks, attiecīgajam vadītājam ir pienākums novērtēt, vai šim amatam joprojām ir nepieciešama attiecīgā līmeņa PSC.
[bookmark: _TOC_250016][bookmark: _Toc234402200]TIESĪBU SAŅEMT PERSONĀLA DROŠĪBAS PIELAIDI NOVĒRTĒŠANA
18. Turpmāk ir norādīti galvenie elementi, pēc kuriem tiek vērtēta personas lojalitāte un uzticamība, lai tai varētu piešķirt PSC un lai tā varētu paturēt savu PSC. Šajos elementos ir ņemti vērā rakstura iezīmju un apstākļu aspekti, kas var radīt potenciālas drošības problēmas, un tos novērtē saskaņā ar valsts tiesību aktiem, lai noteiktu, vai persona:
a) ir veikusi vai mēģinājusi veikt spiegošanas darbību, terora aktu, sabotāžas, nodevības vai musināšanas darbību, iesaistījusies sazvērestībā ar citu personu vai palīdzējusi tai un atbalstījusi to šādās darbībās (vai to mēģinājumā);
b) ir vai ir bijusi sabiedrotā spiegiem, teroristiem, kaitniekiem vai personām, par kurām ir pamatotas aizdomas, ka tās ir iepriekš minētās personas, vai arī sabiedrotā organizācijām vai ārvalstu pārstāvjiem, tostarp ārvalstu izlūkdienestiem, kas var apdraudēt NATO un/vai NATO dalībvalstu drošību, ja vien šī saistība nav bijusi atļauta dienesta pienākumu izpildes gaitā;
c) ir vai ir bijusi jebkādas tādas organizācijas dalībniece, kas ar vardarbīgiem, musinošiem vai citiem pretlikumīgiem līdzekļiem cenšas gāzt NATO dalībvalstu valdību vai izmainīt NATO dalībvalstu pārvaldīšanas formu;
d) ir vai ir bijusi jebkādas iepriekš c) apakšpunktā minētās organizācijas atbalstītāja vai ir palīdzējusi šādai organizācijai, vai ir bijusi cieši saistīta ar šādas organizācijas dalībniekiem;
e) ir tīši slēpusi, sagrozījusi vai falsificējusi svarīgu informāciju, jo īpaši ar drošību saistītu informāciju, vai arī ir apzināti sniegusi nepatiesu informāciju personāla drošības veidlapā vai drošības intervijā;
f) ir bijusi notiesāta par noziedzīgu nodarījumu vai ir pastrādājusi pārkāpumus, kas liecina par noslieci uz noziedzību;
g) iepriekš ir pārmērīgi lietojusi alkoholu;
h) iepriekš ir lietojusi nelegālās narkotiskās vielas un/vai pārmērīgi lietojusi legālās narkotiskās vielas;
i) ir vai ir bijusi iesaistīta darbībās, tostarp seksuāla rakstura darbībās, kas var radīt risku, ka persona būs ietekmējama, saskaroties ar šantāžu vai spiedienu;PUBLISKOTS - PDN(2021)0002 - MIS EN LECTURE PUBLIQUE

j) savā rīcībā vai vārdos ir bijusi negodīga, nelojāla, neuzticama vai neapdomīga;
k) ir nopietni vai atkārtoti pārkāpusi drošības noteikumus vai arī mēģinājusi vai spējusi veikt nesankcionētas darbības pret sakaru un informācijas sistēmu(-ām) (CIS);
l) var būt tieši vai ar radinieku vai tuvu personu starpniecību neaizsargāta pret spiedienu – vai tikt pakļauta spiedienam –, ko izdara ārvalstu izlūkdienesti, teroristu grupas vai citas organizācijas vai personas, kuras veic graujošu darbību un kuru intereses var apdraudēt NATO un/vai NATO dalībvalstu drošības intereses;
m) ir būtiskās finansiālās grūtībās vai tai ir neizskaidrojama turība;
n) cieš vai ir cietusi no jebkādas slimības vai arī garīgā vai emocionālā stāvokļa, kas var radīt ievērojamus traucējumus, kuri ietekmē personas spriestspēju vai uzticamību, vai arī kas var netīšām padarīt šo personu par potenciālu drošības riska subjektu.PUBLISKOTS - PDN(2021)0002 - MIS EN LECTURE PUBLIQUE

19. Lai gan iepriekš minētie kritēriji attiecas uz personu, attiecībā uz kuru notiek pielaides piešķiršanas procedūra, attiecīgos gadījumos un atbilstoši valsts tiesību aktiem būtiska nozīme var būt arī ģimenes locekļiem un vai citām personām, kas var ietekmēt attiecīgo personu, un šīs personas var būt jāņem vērā, kad tiek izskatīts jautājums par personas tiesībām saņemt PSC.
[bookmark: _TOC_250015][bookmark: _Toc234402201]Personas ar dubultpilsonību
20. Kad tiek izskatīts jautājums par personas tiesībām saņemt PSC, īpaša uzmanība ir jāpievērš personām, kam ir vairāku valstu pilsonība un viena no pilsonības valstīm nav NATO dalībvalsts. Ja vadošās valsts NSA/DSA vai cita kompetenta drošības iestāde, kas piešķir pielaidi, uzskata, ka nepastāv faktisks vai potenciāls lojalitātes konflikts, nav prima facie iemesla atteikt pielaidi.[footnoteRef:3]3 [3: 3 Piemērs. Saistībā ar industriālo drošību (Direktīva par klasificētu projektu drošību un industriālo drošību (AC/35-D/2003)) ir noteikts, ka NSA/DSA vai cita kompetenta drošības iestāde piešķir PSC personai, kam ir vairāku valstu pilsonība.] 

[bookmark: _TOC_250014][bookmark: _Toc234402202]Pārbaudes prasības NATO CONFIDENTIAL, NATO SECRET un COSMIC TOP SECRET pielaidēm
21. Sākotnējo speciālo pielaidi attiecībā uz piekļuvi informācijai ar NC un NS slepenības pakāpi piešķir, pamatojoties uz ziņu ievākšanas darbībām, kas aptver vismaz pēdējos piecus gadus vai periodu no 18 gadu vecuma līdz pastāvošajam brīdim atkarībā no tā, kurš no šiem periodiem ir īsāks; šīs ziņu ievākšanas darbības ir šādas:
a) personāla drošības anketas (kas var būt NATO vai nacionālā anketa) aizpildīšana;
b) identitātes pārbaude / pilsonība / valstspiederības statuss: pārbauda personas dzimšanas datumu un vietu un personas identitāti; noskaidro personas iepriekšējo un pašreizējo pilsonību un/vai valstspiederību, ietverot arī novērtējumu par jebkādu neaizsargātību pret ārvalstu avotu spiedienu, kas var pastāvēt, piemēram, iepriekšējās pastāvīgās dzīvesvietas vai iepriekšējo saistību dēļ, un
c) nacionālo un vietējo reģistru pārbaude: pārbauda valsts drošības un centrālos sodāmības reģistrus, ja tādi pastāv, un/vai citus līdzīgus valsts un policijas reģistrus.
22. Sākotnējo speciālo pielaidi attiecībā uz piekļuvi informācijai ar CTS slepenības pakāpi piešķir, pamatojoties uz ziņu ievākšanas darbībām, kas aptver vismaz pēdējos 10 gadus vai periodu no 18 gadu vecuma līdz pastāvošajam brīdim atkarībā no tā, kurš no šiem periodiem ir īsāks. Ja intervijas notiek atbilstoši tam, kā norādīts turpmāk e) apakšpunkta i) un ii) punktā, ziņu ievākšanas darbības aptver vismaz septiņu gadu periodu vai laiku no 18 gadu vecuma līdz pastāvošajam brīdim atkarībā no tā, kurš no šiem periodiem ir īsāks. Lai saņemtu pielaidi informācijai ar CTS slepenības pakāpi, papildus 21. punktā izklāstītajām prasībām nepieciešamas arī turpmāk norādītās ziņas; šie faktori var būt svarīgi arī NC un NS atļaujas piešķiršanas novērtēšanā, ja tie atbilst valsts tiesību aktiem:
[bookmark: _Toc234402203]a) finanšu stāvoklis:
pieprasa informāciju par personas finansēm, lai novērtētu jebkādu neaizsargātību pret ārvalstu vai vietējo spiedienu būtisku finanšu grūtību gadījumā vai lai atklātu jebkādu neizskaidrojamu turību;
[bookmark: _Toc234402204]b) izglītība:
pieprasa informāciju par mācībām skolās, universitātēs un citās izglītības iestādēs laikā kopš personas 18. dzimšanas dienas vai arī atbilstošā periodā pēc pārbaudi veicošās drošības iestādes ieskatiem;
[bookmark: _Toc234402205]c) nodarbinātība:PUBLISKOTS - PDN(2021)0002 - MIS EN LECTURE PUBLIQUE

pieprasa informāciju par pašreizējo un iepriekšējo nodarbinātību; pamatojas uz tādiem avotiem kā nodarbinātības dati, darba rezultātu pārskati vai dienesta raksturojumi, kā arī darba devēji vai vadītāji;
[bookmark: _Toc234402206]d) militārais dienests:
attiecīgos gadījumos tiks pārbaudītas ziņas par personas dienestu bruņotajos spēkos un atvaļināšanās veidu;
[bookmark: _Toc234402207]e) intervijas:
i) personu arī intervē, jo īpaši, ja sākotnējās ziņu ievākšanas darbībās ir saņemta potenciāli negatīva informācija, un
ii) intervē arī personas, kas spēj sniegt objektīvu novērtējumu par pārbaudāmās personas izcelsmi, darbībām, lojalitāti un uzticamību. Gadījumos, kad saskaņā ar valsts praksi pārbaudāmajai personai tiek lūgts uzrādīt ieteikumus, intervē ieteikuma sniedzējus, ja vien nav pamatota iemesla to nedarīt. Lai iegūtu visu pieejamo būtisko informāciju par personu un lai pamatotu vai atspēkotu negatīvu informāciju, ievāc papildu ziņas pietiekamā apjomā.
23. Ja kādā pārbaudes kategorijā informācija ir nepietiekama, to kompensē ar citiem pārbaudes veikšanas paņēmieniem atbilstoši valsts tiesību aktiem. Tie var ietvert pārbaužu pieprasīšanu valstīm, kur attiecīgā persona ir bijusi nodarbināta vai dzīvojusi.
[bookmark: _TOC_250013][bookmark: _Toc234402208]PSC piešķiršana
24. NSA/DSA vai kompetenta drošības iestāde izskata visu pieejamo informāciju un novērtē ar katru gadījumu saistītos riskus, lai noteiktu, vai personai drīkst piešķirt PSC. Jāņem vērā, ka norādes par potenciālu neaizsargātību pret spiedienu (piemēram, par parādiem vai par laulātā / dzīvesbiedra / tuva ģimenes locekļa potenciālo neaizsargātību) nevar būt iemesls pielaides atteikšanai, ja citādi personas lojalitāte un uzticamība netiek apšaubīta.
25. Kad PSC tiek piešķirta, tās derīguma termiņš nedrīkst pārsniegt 10 gadus attiecībā uz piekļuvi informācijai ar NC un NS slepenības pakāpi un septiņus gadus attiecībā uz piekļuvi informācijai ar CTS slepenības pakāpi.
[bookmark: _TOC_250012][bookmark: _Toc234402209]PSC atjaunošana
26. PSC atjaunošanu sāk pirms PSC derīguma termiņa beigām. Dokumenta “Supporting document on national PSC procedures and requirements” (AC/35-D/1043) tabulā ir norādīti pārejas termiņi, kad personas PSC atjaunošanas pieprasījums ir jāiesniedz vadošajai NSA/DSA vai citai kompetentai drošības iestādei.
27. Lai atjaunotu NC un NS PSC, izpilda vismaz turpmāk aprakstītās procedūras:
a) attiecīgā persona aizpilda personāla drošības anketu (tā var būt NATO personas datu papildveidlapa vai līdzīga valsts veidlapa, kuru nodrošina attiecīgā valsts iestāde);
b) attiecībā uz personām, ko nodarbina NATO civilā vai militārā institūcija, personāla drošības anketā sniegtās ziņas salīdzina ar NATO institūcijas drošības un personāla dokumentāciju;
c) kad atjaunošanu attiecībā uz personām, ko nodarbina NATO institūcija, pieprasa NATO civilā vai militārā institūcija, aizpildītu personāla drošības anketu, kas minēta iepriekš a) apakšpunktā, un iepriekš b) apakšpunktā noteiktās pārbaudes rezultātus nosūta personas vadošās valsts NSA/DSA vai citai kompetentai drošības iestādei;PUBLISKOTS - PDN(2021)0002 - MIS EN LECTURE PUBLIQUE

d) valsts, kurā atrodas NATO institūcija (t. i., uzņēmējvalsts), izskata savu valsts dokumentāciju pēc personas vadošās NSA/DSA vai citas kompetentās drošības iestādes pieprasījuma;
e) attiecīgā gadījumā jebkura cita NATO dalībvalsts, kurā darbinieks ir dzīvojis, veic iepriekš d) apakšpunktā norādītajai izskatīšanai identisku izskatīšanu, ja to lūdz vadošā NSA/DSA vai cita kompetenta drošības iestāde, un
f) kad attiecīgā NATO civilā vai militārā institūcija lūdz personas vadošo NSA/DSA vai citu kompetentu drošības iestādi atjaunot speciālo pielaidi, tā arī sniedz personas drošības dokumentācijā iekļautās ziņas, kas attiecas uz personas nodarbinātības laiku izskatāmajā periodā.
28. Vadošā NSA/DSA vai cita kompetenta drošības iestāde izskata sniegto informāciju un veic visas pārbaudes, kas nepieciešamas saskaņā ar valsts tiesību aktiem. Kad ir pieņemts lēmums par PSC, tā informē par iznākumu pieprasījumu iesniegušo NATO civilo vai militāro institūciju. Ja lēmums ir pozitīvs, PSC apstiprina saskaņā ar šīs direktīvas 9. punktu.
29. Atjaunojot PSC CTS līmenī, papildus parastajām izskatīšanas procedūrām, kas izklāstītas iepriekš 27. punktā, var intervēt arī personu, un šajā gadījumā veic turpmāk norādītās darbības attiecībā uz laika posmu kopš iepriekšējās pārbaudes/izskatīšanas:
a) pieprasa rekomendācijas, ja tādas ir nepieciešamas NATO dalībvalstīm, kas ir nodrošinājušas pašas savas personāla drošības anketas;
b) ja ir nepieciešama sīkāka pārbaude, intervē vismaz divas personas, kas spēj sniegt objektīvu vērtējumu par personas izcelsmi, darbību, lojalitāti un uzticamību;
c) ja ārvalstīs strādājošas personas PSC ir jāatjauno vairāk nekā vienu reizi nepārtrauktas emigrācijas laikā, jāapsver sīkākas pārbaudes veikšana, kas minēta iepriekš b) apakšpunktā;
d) ja nepieciešams, uzņēmējvalsts NSA/DSA vai kompetenta drošības iestāde vadošās valsts vārdā ievāc papildu ziņas izrietoši no informācijas, kas var kļūt zināma jebkuras 27. punktā un 29. punkta a)–c) apakšpunktā minētās darbības rezultātā;
e) vadošā NSA/DSA vai kompetenta drošības iestāde salīdzina visu informāciju, kas tai nosūtīta atbilstoši d) apakšpunktam, ar savā dokumentācijā ietverto informāciju;
f) vadošās NSA/DSA vai kompetentas drošības iestādes lēmumu par PSC atjaunošanu apstiprina NATO civilajai vai militārajai institūcijai, kas iesniegusi pieprasījumu.
30. Ja PSC nav atjaunota pirms tās derīguma termiņa beigām, izņēmuma gadījumā NATO civilā vai militārā institūcija, kas nodarbina attiecīgo personu:
a) pieprasa personas vadošajai NSA/DSA vai citai kompetentai drošības iestādei spēkā esošās pielaides pagarināšanu, ja tas ir atļauts valsts tiesību aktos;4
b) pieprasa personas vadošajai NSA/DSA vai citai kompetentai drošības iestādei pagaidu pielaidi, ja tas ir atļauts valsts tiesību aktos,[footnoteRef:4]4 vai [4: 4 Dokumentā “Supporting document on national PSC procedures and requirements” (AC/35-D/1043) ir norādītas valstis, kas saskaņā ar to tiesību aktiem var pagarināt PSC derīguma termiņu vai izdot pagaidu PSC.] 

c) var piešķirt nepārtrauktu piekļuvi NATO klasificētajai informācijai ar nosacījumu, ka:
i) personas NSA/DSA vai cita kompetenta drošības iestāde ir apstiprinājusi, ka pielaides atjaunošanas process joprojām turpinās;
ii) pašreizējā personu nodarbinošā NATO civilā vai militārā institūcija ir gatava uzņemties risku, kas saistīts ar personas turpmāku piekļuvi NATO klasificētajai informācijai, un
iii) līdz PSC atjaunošanai lēmums piešķirt piekļuvi NATO klasificētajai informācijai tiek pārskatīts ik pēc sešiem mēnešiem.[footnoteRef:5]5 [5: 5 Šim pārskatīšanas procesam nepieciešams, lai personu nodarbinošā NATO civilā vai militārā institūcija sazinātos ar NSA/DSA vai citu kompetentu drošības iestādi, lai apstiprinātu, ka PSC atjaunošanas process joprojām turpinās.] 

[bookmark: _TOC_250011][bookmark: _Toc234402210]Izmaiņas personas speciālajā pielaidē (PSC)
31. Vadošā NSA/DSA vai cita kompetenta drošības iestāde paziņo personu nodarbinošajai institūcijai visas būtiskās izmaiņas personas PSC. Attiecīgā gadījumā personu nodarbinošā institūcija nodrošina, ka visas būtiskās struktūras, kam ir sniegts apstiprinājums par personas PSC pastāvēšanas faktu, ir informētas par izmaiņām šajā PSC. Gadījumos, kad kļūst zināma negatīva informācija par personu, personas vadošā NSA/DSA pieņem lēmumu par to, vai ir saglabājama PSC šai personai.
32. Ja PSC ir apturēta vai atcelta, vadošā NSA/DSA vai cita kompetenta drošības iestāde nekavējoties paziņo šo lēmumu personu nodarbinošajai institūcijai. Nodarbinošā institūcija liedz personai piekļuvi NATO klasificētajai informācijai. Papildus tam personu informē par tās pienākumu turpināt aizsargāt informāciju, kas tai ir bijusi pieejama, un par sekām, ja tā neievērotu šo prasību. Šādā informēšanā jāapstiprina rakstveidā vai līdzvērtīgā veidā, ar ko nodrošina apstiprinājumu.
[bookmark: _TOC_250010][bookmark: _Toc234402211]Dokumentācija par PSC
33. NATO dalībvalstis un personas nodarbinošās NATO civilās vai militārās institūcijas glabā dokumentāciju par PSC, kuras piešķirtas personām, kam ir piekļuve NATO klasificētajai informācijai. Šajā dokumentācijā (un attiecīgā gadījumā apstiprinājumos) iekļauj sīku informāciju par pielaides līmeni, izdošanas datumu un derīguma termiņu.
[bookmark: _TOC_250009][bookmark: _Toc234402212]Izglītošana un informētība par drošības jautājumiem
34. Visas personas, ko nodarbina amatos, kuros tām ir piekļuve informācijai ar NR slepenības pakāpi, vai kam ir PSC, lai piekļūtu informācijai ar NC vai augstāku slepenības pakāpi, instruē par drošības procedūrām un to pienākumiem drošības jomā attiecībā uz NATO klasificētās informācijas aizsardzību. Personas rakstveidā vai līdzvērtīgā veidā, kas nodrošina apstiprinājumu, apstiprina, ka tās pilnīgi saprot savus pienākumus un iespējamās sekas, kas ir noteiktas to valsts tiesību aktos, ja tiks konstatēts, ka tās ir apzināti vai aiz neuzmanības pieļāvušas NATO klasificētās informācijas nonākšanu pie nepilnvarotām personām. Dokumentēto apstiprinājumu glabā NATO dalībvalsts vai tā NATO civilā vai militārā institūcija, kas atļauj piekļuvi NATO klasificētajai informācijai.
35. NATO dalībvalstis un NATO civilās vai militārās institūcijas ir atbildīgas par atbilstošas Informētības par drošības jautājumiem programmas izstrādi visām personām, kas ir pilnvarotas piekļūt NATO klasificētajai informācijai.[footnoteRef:6]6 Personām nosaka obligātu pienākumu regulāri piedalīties drošības mācībās vai citos pasākumos informētības par drošības jautājumiem uzlabošanai. [6: 6 Valstis var izmantot īpašas NATO instruktāžas vai līdzvērtīgas valsts instruktāžas, ja tajās uzsvērtas atšķirības starp abu drošības satvaru prasībām.] 

36. Izglītošanu un informētību par drošības jautājumiem pielāgo konkrētai mērķauditorijai, bet tajā jāietver vismaz šādi jautājumi:
a) noteikumi, kas attiecas uz NATO klasificētās informācijas aizsardzību, un to pārkāpšanas sekas;
b) naidīgi izlūkošanas draudi, informācijas vākšanas paņēmieni un metodes, kā arī aizsardzības pasākumi šādu draudu apkarošanai;
c) informācija par izplatītākajiem draudiem attiecībā uz CIS un par galvenajiem galalietotāja aizsardzības pasākumiem šo draudu apkarošanai un
d) prasība bez kavēšanās ziņot attiecīgajai drošības iestādei par visiem drošības pārkāpumiem, NATO klasificētās informācijas nesankcionētu izpaušanu vai iespējamu apdraudējumu.[footnoteRef:7]7 [7: 7 Papildu norādījumi vispusīgai izglītošanai un informētībai par drošības jautājumiem ir sniegti dokumentā “Supporting document on Security Education and Awareness” [Atbalsta dokuments izglītošanai un informētībai par drošības jautājumiem] (AC/35-D/1029).] 

37. Visas personas, kam vairs nav nepieciešama piekļuve NATO klasificētajai informācijai, informē par to pienākumu turpināt aizsargāt šādu informāciju un par sekām, ja tās neievērotu šo prasību. Saskaņā ar valsts tiesību aktiem šāda informēšana jāapstiprina rakstveidā vai līdzvērtīgā veidā, ar ko nodrošina apstiprinājumu.
[bookmark: _Toc234402213][bookmark: _TOC_250008]PĒCUZRAUDZĪBA
38. Lai gan par personas tiesību uz PSC novērtēšanu ir atbildīga NSA/DSA vai cita kompetenta drošības iestāde, par personāla pastāvīgu informētību par NATO klasificētās informācijas aizsardzību ir atbildīga šo personu nodarbinošā organizācija saistībā ar iekšēja drošības apdraudējuma apkarošanu[footnoteRef:8]8. Personu nodarbinošā institūcija paziņo NSA/DSA vai citai kompetentai drošības iestādei, kura izsniedza personas PSC, būtiskās ar drošību saistītās bažas par personu, kam ir PSC, lai noskaidrotu, vai šai persona turpmāk drīkst būt PSC. [8: 8 Iekšēju drošības apdraudējumu rada darbinieki, kam ir iekšēja piekļuve NATO klasificētajai informācijai un/vai NATO līdzekļiem saistībā ar to funkciju organizācijā un kas pēcāk varētu neatbilstoši izmantot šo piekļuvi, lai apzināti vai aiz neuzmanības iznīcinātu, bojātu, dzēstu vai izpaustu NATO klasificēto informāciju un/vai NATO līdzekļus.] 

39. Papildus tam jābūt ieviestai daudzpakāpju pretpasākumu pieejai[footnoteRef:9]9, lai mazinātu iekšēja drošības apdraudējuma risku. Šādos pretpasākumos jāietver: [9: 9 Papildu norādījumi par daudzpakāpju pieejas izveidošanu iekšēja drošības apdraudējuma pārvaldībai ir sniegti dokumentā “Supporting document on Security Education and Awareness” (AC/35-D/1029-REV1).] 

a) efektīva vidējā līmeņa un izpildvadība, kas ļauj konstatēt uzvedību, kura var radīt drošības apdraudējumu, un vērsties pret to;
b) laba pārvaldības prakse, kas uzlabo darbinieku atdevi un lojalitāti;
c) darbības novērtējuma process, kurā tiek izskatīti arī visi ar konkrēto personu, amatu vai organizāciju saistītie drošības jautājumi;
d) noturīga piekļuves aizsargājamām zonām un CIS kontrole, lai noteiktu jebkādu nesankcionētu darbību;
e) pienākums personai, kam ir piešķirta PSC, jo īpaši PSC ar CTS slepenības pakāpi, vai kas ieņem paaugstināta riska amatu, obligāti paziņot par izmaiņām personīgajos apstākļos unPUBLISKOTS - PDN(2021)0002 - MIS EN LECTURE PUBLIQUE

f) regulāras mācības informētībai par drošības jautājumiem un tādas drošības kultūras izveide, ar ko tiktu panākta drošības procedūru stingra ievērošana.

[bookmark: _TOC_250007][bookmark: _Toc234402214]PIEKĻUVE NATO KLASIFICĒTAJAI INFORMĀCIJAI ĀRKĀRTĒJOS APSTĀKĻOS
[bookmark: _TOC_250006][bookmark: _Toc234402215]Pagaidu vai īslaicīgas pielaides
40. Situācijās, kad sākotnējais pielaides piešķiršanas process ir sākts, bet vēl nav pabeigts vai kad personas PSC tiek atjaunota un vadošā NSA/DSA vai cita kompetenta drošības iestāde ir konstatējusi, ka persona nerada acīmredzamu risku, personām, kam nepieciešama piekļuve NATO klasificētajai informācijai, var piešķirt šādu piekļuvi, pamatojoties uz pagaidu vai īslaicīgu PSC, kas izsniegta saskaņā ar valsts tiesību aktiem (dokumentā “Supporting document on national PSC procedures and requirements” (AC/35-D/1043) ir noteiktas valstis, kas var izdot pagaidu vai īslaicīgu PSC).
41. Vadošā NSA/DSA vai cita kompetenta drošības iestāde nodrošina, ka:
a) personai ir nepieciešamība zināt;
b) persona ir instruēta par tās pienākumiem drošības jomā attiecībā uz NATO klasificētās informācijas aizsardzību un
c) persona ir apstiprinājusi savus pienākumus rakstveidā vai līdzvērtīgā veidā, kas nodrošina apstiprinājumu.
[bookmark: _TOC_250005][bookmark: _Toc234402216]Iecelšana amatā uz laiku
42. Ja personu ir paredzēts iecelt amatā, kurā nepieciešama PSC tādā līmenī, kas ir augstāks par tās pašreizējo līmeni, izņēmuma kārtā personu var iecelt šādā amatā uz laiku ar nosacījumu, ka ir izpildītas šādas prasības:
a) personai ir derīga PSC;
b) ir sākts drošības pielaides piešķiršanas process amatam nepieciešamā PSC līmeņa saņemšanai, un
c) personu nodarbinošā NATO civilā vai militārā institūcija ir veikusi pienācīgas pārbaudes un pārliecinājusies, ka personai nav nopietnu vai atkārtotu drošības noteikumu pārkāpumu.
43. Atbildīgā drošības iestāde uztur to personu reģistru, kam ir piešķirta piekļuve saskaņā ar 40.–42. punktu, un periodiski nosūta to NOS. NATO civilās vai militārās institūcijas vadītājs informē vadošo NSA/DSA par šādas piekļuves piešķiršanu personai.
[bookmark: _TOC_250004][bookmark: _Toc234402217]Pagaidu piekļuve
44. Izņēmuma kārtā personām var atļaut vienreizēju piekļuvi NATO informācijai, kas klasificēta vienu pakāpi augstāk par personai piešķirtās PSC līmeni. Lai saņemtu šādu piekļuvi, jāizpilda šādi kritēriji:
a) personas vadītājs rakstveidā pamato vajadzības piekļūt informācijai saistību ar darba uzdevumu izpildi;
b) tiek atļauts piekļūt tikai konkrētiem NATO klasificētās informācijas elementiem, kas nepieciešami vadītāja aprakstītā uzdevuma izpildei;
c) personu nodarbinošā NATO civilā vai militārā institūcija ir veikusi pienācīgas pārbaudes un pārliecinājusies, ka personai nav nopietnu vai atkārtotu drošības noteikumu pārkāpumu;
d) atļauju piešķir vienīgi persona ar OF6 dienesta pakāpi (brigādes ģenerālis vai līdzvērtīga līmeņa civilā amatpersona) pēc saskaņošanas ar attiecīgo(-ajām) drošības iestādi(-ēm), un
e) atbildīgā drošības iestāde uztur dokumentāciju par šo izņēmumu, iekļaujot tajā arī tās informācijas aprakstu, kam tika atļauts piekļūt.
45. Šo procedūru nav paredzēts izmantot tam, lai nodrošinātu vairākkārtēju piekļuvi NATO klasificētajai informācijai. Ja tas ir nepieciešams vai ja piekļuve ir nepieciešama uz laiku, kas pārsniedz sešus mēnešus, saņem PSC attiecībā uz augstāku slepenības pakāpi un atjaunina PSC prasības attiecīgajam amatam.
[bookmark: _TOC_250003][bookmark: _Toc234402218]Tulku pakalpojumu izmantošana
46. Izņēmuma kārtā NATO dalībvalstu vai citu valstu tulkotājiem vai tulkiem, kuriem nav atbilstošas PSC ar rakstveida vai mutvārdu tulkošanu saistītām vajadzībām, piekļuve NATO klasificētajai informācijai saistībā ar rakstveida vai mutvārdu tulkošanu ir atļauta šādā gadījumā:
a) tulkošanai no attiecīgās valodas nepieciešama persona, kam šī valoda ir dzimtā valoda, un tādēļ persona ir būtiska / kritiski svarīga saistībā ar attiecīgo darbību;
b) piekļuvi ir atļāvis NATO HQ vadītājs vai NATO civilā vai militārā institūcija, pamatojoties uz argumentētu rakstveida pamatojumu;
c) tiek atļauts piekļūt tikai konkrētiem NATO informācijas elementiem līdz COSMIC TOP SECRET slepenības pakāpei, to ieskaitot, lai sekmētu NATO HQ vadītāja vai NATO civilās vai militārās institūcijas aprakstītā uzdevuma izpildi;PUBLISKOTS - PDN(2021)0002 - MIS EN LECTURE PUBLIQUE

d) piekļuve CIS, kurās tiek apstrādāta NATO klasificētā informācija, nav atļauta, izņemot gadījumus, kad CIS ir paredzēta vienīgi tās darbības atbalstam, kurā attiecīgā persona ir iesaistīta;
e) atbildīgā drošības iestāde uztur dokumentāciju par šiem izņēmumiem, iekļaujot tajā arī tā objekta un informācijas aprakstu, kam tika atļauts piekļūt, un periodiski pārsūta to NOS;
f) personas ir saņēmušas instruktāžu par attiecīgajām drošības procedūrām un rakstveidā apstiprinājušas, ka pilnīgi saprot savus pienākumus un sekas, kas var rasties, ja apzināti vai aiz neuzmanības nesankcionēti izpauž informāciju.
[bookmark: _TOC_250002][bookmark: _Toc234402219]Piekļuve ārkārtas gadījumā
47. Kara laikā, pieaugošas starptautiskas spriedzes periodos, starptautiskās operācijās, ko veic neparedzētos apstākļos, vai miera laikā, kad tas nepieciešams ārkārtas pasākumu izpildei, NATO dalībvalstis un NATO civilo un militāro institūciju vadītāji var ārkārtējos apstākļos ar rakstveida atļauju dot piekļuvi NATO klasificētajai informācijai personām, kurām nav vajadzīgās PSC, ar nosacījumu, ka šāda atļauja ir absolūti nepieciešama un nav pamatotu šaubu par konkrētās personas lojalitāti un uzticamību. Atbildīgā drošības iestāde uztur dokumentāciju par šādu atļauju, iekļaujot tajā arī tās informācijas aprakstu, kam tika atļauts piekļūt.
48. Ja informācija ir klasificēta kā CTS informācija, šo piekļuvi ārkārtas gadījumos, kad vien iespējams, piešķir tikai tām personām, kam ir atļauts piekļūt valsts SEVIŠĶI SLEPENAJAI informācijai vai informācijai ar NS slepenības pakāpi.

[bookmark: _Toc234402220]PIEKĻUVE NATO KLASIFICĒTAJAI INFORMĀCIJAI PERSONĀM, KAM NAV NATO DALĪBVALSTS PILSONĪBAS UN KAS STRĀDĀ NATO DALĪBVALSTU CIVILO VAI MILITĀRO INSTITŪCIJU INTEGRĒTAJĀ PERSONĀLĀ
49. Personām, kam nav NATO dalībvalsts pilsonības[footnoteRef:10]10 un kas strādā NATO dalībvalsts civilās vai militārās institūcijas (piemēram, bruņoto spēku, valsts pārvaldes struktūru) integrētajā personālā[footnoteRef:11]11, var atļaut piekļūt NATO klasificētajai informācijai ar nosacījumu, ka šāda piekļuve ir nepieciešama saistībā ar konkrētu NATO operāciju, misiju, pasākumu, programmu. Pirms piešķirt piekļuvi NATO klasificētajai informācijai, attiecīgās NATO dalībvalsts NSA/DSA obligāti pārliecinās un attiecīgā gadījumā apstiprina, ka ir izpildīti šādi nosacījumi: [10: 10 Šie noteikumi neattiecas uz Kanādas pastāvīgajiem iedzīvotājiem. Saistībā ar šo direktīvu tiks uzskatīts, ka tie ir NATO dalībvalsts valstspiederīgie.]  [11: 11 Personāla locekļus no valstīm, kas nav NATO dalībvalstis, uzskata par NATO dalībvalsts civilās vai militārās institūcijas integrētajiem personāla locekļiem, kad tie ir pilnīgi iekļauti šajā institūcijā kā to veidojoši personāla locekļi un šī institūcija uztver tos kā visādā ziņā pilnvērtīgus personāla locekļus, un PSC tiem izsniedz attiecīgās personas vadošā valsts vai NATO dalībvalsts, nosakot tiem tādas pašas tiesiskas saistības kā NATO valstspiederīgajiem.] 

a) NATO dalībvalsts ir gatava valstij, kas nav NATO dalībvalsts un ir attiecīgā integrētā personāla locekļa pilsonības valsts, piešķirt piekļuvi savai līdzīga veida un slepenības pakāpes klasificētajai informācijai;
b) attiecīgajai personai ir piešķirta PSC tādā pielaides piešķiršanas procesā, kas nav mazāk rūpīgs par to, kurš jāpiemēro attiecībā uz NATO valstspiederīgo saskaņā ar NATO drošības politiku un papildu direktīvām; ņem vērā, ka PSC nav nepieciešama, lai piekļūtu NR informācijai;
c) NATO dalībvalstij ir pietiekama kontrole un jurisdikcija pār personu, lai veiktu atbilstošas tiesiskas darbības un sauktu to pie atbildības par nepareizu rīcību ar NATO klasificēto informāciju, unPUBLISKOTS - PDN(2021)0002 - MIS EN LECTURE PUBLIQUE

d) netiek nodrošināta piekļuve ATOMAL vai citai speciālās kategorijas informācijai.
50. Visi pārējie gadījumi, kad personām no valstīm, kas nav NATO dalībvalstis, un starptautiskām organizācijām ir nepieciešama piekļuve NATO klasificētajai informācijai, ir izklāstīti dokumenta C-M(2002)49 H pielikumā un tā papildu direktīvās.


NATO IEROBEŽOTAS PIEEJAMĪBAS INFORMĀCIJA[footnoteRef:12](*) [12: ] 


1. PAPILDINĀJUMS
1. PIELIKUMS
AC/35-D/2000-REV8

Datums: (DD/MM/GGGG) _____/______/_________	PUBLISKOTS - PDN(2021)0002 - MIS EN LECTURE PUBLIQUE

Neobligāts (atsauces numurs): ………………………………….

[bookmark: _TOC_250001][bookmark: _Toc234402221]PERSONĀLA DROŠĪBAS PIELAIDES APSTIPRINĀJUMA PIEPRASĪJUMS

[bookmark: _Toc234402222]1. Lūdzam apstiprināt, vai turpmāk minētajai personai ir personāla drošības pielaide (PSC) norādītajam līmenim.
Uzvārds:
………………………………………………………………………………………………….
Vārds(-i) (kā norādīts pasē / personas apliecībā):
…………………………………………………………………………………………………
Dzimšanas datums (DD/MM/GGGG): ______/______/________
Dzimšanas vieta:
…………………………………………………………………………………………………
Valstspiederība:
…………………………………………………………………………………………………
Pases / personas apliecības numurs (neobligāts)
…………………………………..................................................................................................
Izdevusi: …………………………………………………………………………………………………
Izdošanas datums: (DD/MM/GGGG) _____/______/_________	

[bookmark: _Toc234402223]2. Nepieciešamā PSC:
Atzīmējiet vienu vai vairākus no turpmāk minētajiem:
[ ]	COSMIC TOP SECRET	[footnoteRef:13]1 [13: 1 Attiecīgā gadījumā pievienojiet speciālās kategorijas apzīmējumu (piemēram, ATOMAL, BOHEMIA, CRYPTO)] 

[ ]	NATO SECRET	1
[ ]	NATO CONFIDENTIAL	1

[bookmark: _Toc234402224]3. Pieprasījuma pamatojums[footnoteRef:14]2: [14: 2 Darbība, kam nepieciešama PSC, tās derīguma termiņš/ilgums, cita būtiska informācija
(*) Apzīmējums nav standartformas daļa.] 

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

[bookmark: _Toc234402225]4. Pieprasītāja organizācija:
Slepenības režīma nodrošinātāja vārds, uzvārds: ……………………………………………………………….
Tālruņa numurs: ……………………………………………………………………………
E-pasta adrese: ……………………………………………………………………………
Neobligāts (atsauces numurs): …………………………………………………………….PUBLISKOTS - PDN(2021)0002 - MIS EN LECTURE PUBLIQUE


[bookmark: _TOC_250000][bookmark: _Toc234402226]PERSONĀLA DROŠĪBAS PIELAIDES APSTIPRINĀJUMS

[bookmark: _Toc234402227]1. Ar šo tiek apstiprināts, ka:
Uzvārds: ……………………………………………………………………………………
Vārds(-i) (kā norādīts pasē / personas apliecībā): ……………………………………………………
Dzimšanas datums (DD/MM/GGGG): ______/______/________		
Dzimšanas vieta:…..……………………………………………………………………………
Valstspiederība: ..…………………………………………………………………………………
[bookmark: _Toc234402228]personāla drošības pielaidi ir piešķīrusi:
………………………………………………………………………………………………… valdība saskaņā ar spēkā esošajiem NATO noteikumiem, tostarp C-M(64)39 pielikumu par drošību ATOMAL informācijas gadījumā, un tādējādi tiek atzīts, ka šī persona atbilst prasībām, lai tai varētu uzticēt informāciju ar slepenības pakāpi līdz (ieskaitot)[footnoteRef:15]1: [15: 1 Pēc vajadzības ievietojiet vienu vai vairākus no turpmāk minētajiem:
COSMIC TOP SECRET
NATO SECRET
NATO CONFIDENTIAL
Attiecīgā gadījumā pievienojiet speciālās kategorijas apzīmējumu (piemēram, ATOMAL, BOHEMIA, CRYPTO)] 

………………………………………………….
Piezīmes:………………………………………………………………………………………
………….………………………………………………………………………………………

2. Šā apstiprinājuma derīguma termiņš beigsies ne vēlāk kā (DD/MM/GGGG): 

[bookmark: _Toc234402229]3. Apstiprinošā iestāde (NSA / DSA / cita kompetenta drošības iestāde):
Vārds, uzvārds: ……………………………………………………………………………………………
…………………….……………………….…………………………………………….
…………………………………………………………………………………………… 
Tālruņa numurs: …………………………………………………………………………
E-pasta adrese: …………………………………………………………………………………
Datums: (DD/MM/GGGG) _____/_____/____ Paraksts/zīmogs (attiecīgā gadījumā)[footnoteRef:16]2 ……… [16: 2 Dokumentā “Supporting document on national PSC procedures and requirements” (AC/35-D/1043) norādīts paraksta vai zīmoga izmantojums dalībvalstīs.] 


[bookmark: _Hlk496261764][bookmark: _Hlk496261765][bookmark: _Hlk496261766][bookmark: _Hlk30491075][bookmark: _Hlk30491076]

